కర్ణాటక సంపర్క్ క్రాంతి ఎక్స్‌ప్రెస్
కర్ణాటక సంపర్క్ క్రాంతి ఎక్స్‌ప్రెస్ యశ్వంతపూర్ హజరత్ నిజాముద్దీన్ రైల్వే స్టేషన్ ల మధ్య నడిచే సంపర్క్ క్రాంతి ఎక్స్‌ప్రెస్ రైలు.12650 నెంబరుతో యశ్వంతపూర్ నుండి బయలుదేరి ధర్మవరం, కాచిగూడ, భోపాల్ మీదుగా ప్రయాణిస్తూ ఢిల్లీ చేరుతుంది.ఈ రైలుకు అనుబంధంగా మరొక సంపర్క్ క్రాంతి ఎక్స్‌ప్రెస్ యశ్వంతపూర్, చండీగఢ్ ల మద్య నడుస్తున్నది.ఈ రైళ్ళూ కర్ణాటక ఎక్స్‌ప్రెస్, మరియు బెంగళూరు రాజధాని ఎక్స్‌ప్రెస్ లకు ప్రత్యామ్నాయ రైలుగా ఉపయోగపడుతున్నాయి.
2005 వ సంవత్సరంలో కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు నడిచే విధంగా ప్రవేశపెట్టారు.పిదప దీనిని వారానికి మూడుసార్లూ, తరువాత వారారానికి ఐదుసార్లు నడిచే విధంగా మార్పులు చేసారు.ఈ రైలు యశ్వంతపూర్ లో 12649 నెంబరుతో లో బయలుదేరి ధర్మవరం, ధోన్, కర్నూలు, కాచిగూడ, భోపాల్, నాగ్పూర్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2005 వ సంవత్సరంలోనే కర్ణాటక సంపర్క్ క్రాంతి ఎక్స్‌ప్రెస్ ను ప్రవేశపెట్టినప్పటికి అది కర్ణాటక ప్రజల అవసరాలు తీర్చలేకపోయింది.దాంతో 2009 వ సంవత్సరంలో రెండవ కర్ణాటక సంపర్క్ క్రాంతి ఎక్స్‌ప్రెస్ వారానికి రెండు రోజులు నడిచే విధంగా ప్రవేశపెట్టడం జరిగింది.ఇది యశ్వంతపూర్ లో 12629 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2012 లో మరొక కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు యశ్వంతపూర్, చండీగఢ్ నడిచే విధంగా ప్రవేశపెట్టారు.ఈ రైలు యశ్వంతపూర్ నుండి 22865 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ, హజరత్ నిజాముద్దీన్ రైల్వే స్టేషన్, అంబాలా ల మీదుగా ప్రయాణిస్తూ చండీగఢ్ చేరు విధంగా ప్రవేశపెట్టడం జరిగింది.
కోరమాండల్ ఎక్స్‌ప్రెస్
ప్రస్తుతం ఈ రైలు హౌరా-చెన్నై రైలు మార్గంలో చెన్నై మైలు తరువాత అతి ముఖ్యమైన రైలుగా కొనియాడబడుతున్నది. రాజధాని ఎక్స్‌ప్రెస్, దురంతో ఎక్స్‌ప్రెస్, శతాబ్ది ఎక్స్‌ప్రెస్ మరియు ఇతత సూపర్ ఫాస్టు ఎక్స్‌ప్రెస్ ల వలె అతి వేగంగా ప్రయాణిస్తున్న రైలు.
ఈ రైలు చెన్నై మరియు విజయవాడల మధ్య ఆగకుండా ప్రయాణిస్తుంది. 12842 సంఖ్య గల రైలు ఒంగోలు వద్ద పాంట్రీ కారణంగా ఆగుతుంది. కనుక ఒంగోలు వాణిజ్యపరమైన స్టాపు. మొత్తం 432 కి.మీ దురాన్ని 6 గంటలలో చేరుతుంది. తరువాత విశాఖపట్నం వరకు ఒక్క రాజండ్రి వద్ద మాత్రమే అగుతుంది. ఈ రైలు విజయవాడ మరియు విశాఖపట్నం మద్య వేగం తగ్గుతుంది. 6 గంటల 25 నిమిషాల వ్యవధి తీసుకుంటుంది. ఈ వేగం రత్నాచల్/ఫలక్ నుమా ఎక్స్‌ప్రెస్ ల మాదిరిగా ఉంటుంది. ఈ మార్గంలో ఒకే ఆపుదల ఉందడం వలన ఈ రైలుకు ప్రాముఖ్యత ఉంది. యితర స్టాపులు బ్రహ్మపూర్, కుర్దారోడ్, భువనేశ్వర్, కటక్, భద్రక్, బాలాసోర్ మొదలైనవి. పూర్వపు రోజుల కన్నా ఈ రైలు వేగం క్రమంగా తగ్గినది. ప్రయోగాత్మకంగా యితర స్టాపులను నిర్ణయించారు. అవి జైపూర్ కిన్‌ఝర్ రోడ్, ఒడిశా, తాడేపల్లి గూడెం, ఏలూరు .